Antigua og Barbudas politiske system
Store norske leksikon,Historie,Verdens historie og samtidshistorie,Nord- og Mellom-Amerika,Antigua og Barbudas historie,Antigua og Barbudas samtidshistorie
Antigua og Barbuda er siden uavhengigheten i 1981 en demokratisk og parlamentarisk enhetsstat. Som medlem av Samveldet av nasjoner har landet den britiske monarken som formelt statsoverhode. Monarkens funksjoner ivaretas av en generalguvernør med nasjonal bakgrunn.
Stemmerettsalderen er 18 år. Den lovgivende makt er lagt til et senat (utnevnt av generalguvernøren) og et folkevalgt representanthus, hver på 17 medlemmer. Funksjonstiden er fem år.Statsminister og regjering, som innehar den utøvende myndighet, utnevnes av generalguvernøren, men er ansvarlig overfor representanthuset. Landet har i praksis et topartisystem. Barbuda har en egen folkevalgt forsamling med 9 medlemmer, valgt for to år. Rettsvesen Domstolsvesenet er uavhengig og en del av det østkaribiske rettsområdet. Høyesterett har sete i Saint Lucia. En av dens dommere bor i og er ansvarlig for Antigua og Barbuda og leder domstolen for summarisk jurisdiksjon på øyene. Magistratretter tar seg av mindre saker. Les mer i Store norske leksikon Antigua og Barbuda Antigua og Barbudas befolkning Antigua og Barbudas forsvar Antigua og Barbudas historie Antigua og Barbudas nasjonalsang Samveldet av nasjoner